مرکزی ریاست افغانی سره میاشت نن دوشنبه د ذو القعدې د میاشتې پر ۲۵مه ‏د افغانی سرې میاشتې سرپرست عمومی رئیس ښاغلی مولـ.ـ.ـوی مطـ.ـ.ـیع الحـ.ـ.ـق خالـ.ـ.ـص د اندونیزیا د سرې میاشتې له رئیس ښاغلی محمد یوسف کالا او مل پلاوی سره په خپل کاری دفتر کې د دواړو لوریو ترمنځ د ګډو هڅو او همکاریو د لا پراختیا په موخه ناسته وکړه. ناسته کې د افغانی سرې میاشتې سرپرست عمومی رئیس ښاغلی خالـ.ـ.ـص یاد پلاوی ته تر ښه راغلاست وروسته د اندونیزیا هېواد د هغې ۳۰۰ زره ډالر نغدی مرستې مننه وکړه چې څه موده وړاندې یې د هرات ولایت له زلزله ځپلو سره کړې وه. ښاغلی خالـ.ـ.ـص په خپلو څرګندونو کې اړمنو او پېښځپلو ته د روغتیایی خدماتو ترسره کولو سربېره د افغانی سرې میاشتې پر هغو فعالیتونو هم رڼا واچوله، چې ددې خیریه ټولنې له لوری بې سرپرسته کونډو او یتیمانو ته د عاید تر لاسه کولو په موخه په پام کې نیول شوی. ورپسې د اندونیزیا د سرې میاشتې رئیس ښاغلی محمد یوسف کالا او ورسره مل پلاوی هم په خپلو خبرو کې د افغانی سرې میاشتې خدمات وستایل او د دواړو هېوادونو ترمنځ یې پر ګډې همکارۍ ټینګار وکړ، نوموړی د افغانی سرې میاشتې سرپرست عمومی رئیس ته بلنه ورکړه؛ څو اندونیزیا ته سفر وکړی او په یاد هېواد کې د بېلابېلو خیریه مرستندویه بنسټونو له مسئولینو سره د افغانی سرې میاشتې پر فعالیتونو او اړمنو او پېښځپلو ته د مرستو راجلبولو په موخه لیدنې وکړی. ==================================== امروز دوشنبه ۲۵ ذی القعده، محترم مولـ.ـ.ـوی مطـ.ـ.ـیع الحـ.ـ.ـق خالـ.ـ.ـص، سرپرست ریاست عمومی هلال احمر افغانی با رئیس هلال احمر اندونیزیا، آقای محمد یوسف کالا و هیئت همراه در مورد توسعه بیشتر تلاش های مشترک و همکاری دو جانبه، جلسه ای در دفتر کاری خویش برگزار نمودند. در این دیدار پس از خوش آمدید به هیئت مذکور، سرپرست ریاست عمومی هلال احمر افغانی آقای خالـ.ـ.ـص از کمک نقدی ۳۰۰ هزار دالر کشور اندونیزیا که چندی پیش همرای زلزله زدگان ولایت هرات صورت گرفته بو، قدردانی نمود. آقای خالـ.ـ.ـص در سخنان خود، بر علاوه تشریح ارائه خدمات صحی به نیازمندان و آسیب دیده گان، فعالیت های هلال احمر افغانی را نیز روشنی انداخت، که از طریق این جمعیت خیریه به منظور کسب درآمد وعاید برای ایتام و بیوه های بی سرپرست در نظر گرفته شده است. بعداً آقای محمد یوسف کالا، رئیس هلال احمر اندونیزیا و هیئت همراه اش در گفتگوی خود از خدمات هلال احمر افغانی قدردانی و بر همکاری مشترک دو کشور تاکید نمودند. موصوف از سرپرست ریاست عمومی هلال احمر افغانی دعوت به عمل آورد تا به اندونزیا سفر نماید و دیدار با مسئولین موسسات مختلف خیریه در کشور مذکور جهت تشریح فعالیت های هلال احمر افغانی و جلب کمک به نیازمندان و آسیب دیده گان بازدید نماید. بغلان نن دوشنبه د ذو القعدې د میاشتې پر ۲۵مه د افغانی سرې میاشتې له لوری د بغلان ولایت په بُرکې ولسوالۍ کې له ۳۰۰ سېلاب ځپلو کورنیو سره د ام ټی ان مخابراتی شرکت په مالی ملاتړ د ۲۸.۸ ټنه خوراکی توکو مرسته ترسره شوه، چې هرې کورنۍ ته ۸ قلمه خوراکی توکی چې ۵۰ کیلو اوړه، ۲۴.۵ کیلو وریژې، ۵ کیلو لوبیا، ۵ کیلو بوره، ۵ کیلو نخود، یوه کیلو شین چای، ۱ کیلو مالګه او ۵ لیټره غوړی په کې شامل وو؛ ورکړل شول. همدا راز د یادو کورنیو له جملې پر ۱۵۰ کورنیو د قطر هېواد په مالی همکارۍ ۱۵۰ کارتنه خُرما هم ووېشل شوه. کاپیسا د افغانی سرې میاشتې له لوری نن دوشنبه د ذو القعدې د میاشتې پر ۲۵مه د کاپیسا ولایت اړوند په ۷ ولسوالیو کې د سختو ورښتونو له امله له ۱۰۰ زیانمنو شویو کورنیو سره په ټولیزه توګه ۷۵۰،۰۰۰ افغانۍ نغدی مرسته ترسره شوه، چې هرې کورنۍ ته ۷،۵۰۰ افغانۍ ورکړل شوې. مرکزی ریاست ‏افغانی سرې میاشتې نن دوشنبه د ذوالقعدې میاشتې پر ۲۵ مه، یو ځل بیا ۳۰ تنه د سوری زړه په رنځ اخته ماشومان پلازمینه کابل کې ۴ کورنیو روغتونونو ته د درملنې په موخه ور وپېژندل. یاده د وی چې افغانی سرې میاشتې تېرو دوو کلونو په اوږدو کې ۳۵۸۶ ماشومان د هېواد بېلابېلو روغتونونو ته د درملنې لپاره ورپېژندلی دی چې ټول لګښت یې د افغانی سرې میاشتې له لوری تادیه کیږی. تخار نن دوشنبه د ذو القعدې د میاشتې پر ۲۵مه د افغانی سرې میاشتې له لوری د تخار ولایت په نمک آب ولسوالۍ کې د وروستیو سېلابونو له امله له ۳۵۰ زیانمنو شویو کورنیو سره د ام ټی ان مخابراتی شرکت په مالی ملاتړ د ۳۳.۲۵۰ ټنه خوراکی توکو مرسته ترسره شوه، چې هرې کورنۍ ته ۹۵ کیلو خوراکی توکی چې اوړه، وریژې ، بوره، لوبیا، نخود، شین چای او غوړی پکې شامل وو، ورکړل شول. همدا راز د یادو کورنیو له جملې له ۵۰ کورنیو سره د قطر هېواد په همکارۍ د ۵۰ خېمو او ۵۰ کارتنه خُرما مرسته هم ترسره شوه.